|  |  |  |  |  |
| --- | --- | --- | --- | --- |
|  |  | | | **ESIOPETUKSEN TOIMINTASUUNNITELMA** |
| Päivähoitoyksikkö / toimipiste  Vy Arabia-Viola / Pk Arabia eskarit | | | Toimintakausi  2019-2020 | | |
| Osoite  Pariisinkatu 5, 00560 Helsinki | | | | | |
| Puhelin  09 310 216 24 / 09 310 216 26 | | | Sähköpostiosoite  pk.arabia.eskarit@hel.fi | | |
| Päivämäärä jolloin esiopetuksen toimintasuunnitelma  on käsitelty ja hyväksytty  30.10.2019 | | Päiväkodin johtajan allekirjoitus ja nimenselvennys  Mari Immonen | | | |

302-091 28.3.2018

|  |  |
| --- | --- |
| **Oppimisympäristön ja pedagogisen toiminnan kuvaus**  Päiväkoti Arabiassa on kaksi esiopetusryhmää, Katrillit ja Illusiat. Katrilleissa on neljätoista lasta ja Illusioissa kolmetoista. Molemmissa esiopetusryhmissä toimii varhaiskasvatuksen opettaja ja hoitaja sekä tarpeen mukaan jaettu varhaiskasvatuksen erityisopettaja. Päivittäinen esiopetusaika on klo 9.00-13.00.  Toiminta painottuu laaja-alaisen osaamisen alueista erityisesti kulttuuriseen osaamiseen, vuorovaikutukseen ja ilmaisuun. Lapsia ohjataan tuntemaan ja arvostamaan sekä omia että muiden lasten kulttuurisia juuria. Lapsiryhmän moninaisuus kielten, katsomusten ja kulttuurien osalta huomioidaan päivittäisissä arjen rutiineissa ja ohjatussa toiminnassa. Vuorovaikutustaidot, kuten keskusteleminen, kuunteleminen, jakaminen, yhteistyössä toimiminen, neuvottelu ja avun pyytäminen ovat tärkeitä taitoja joita harjoitellaan päivittäin. Lapsia kannustetaan kokeilemaan monipuolisesti erilaisia ilmaisutapoja ja iloitsemaan esimerkiksi musiikista, liikkeestä, draamasta ja kuvataiteesta.  Lasten ja perheiden sensitiivinen kohtaaminen on tärkeä osa toimintaamme ja se näkyy jokapäiväisissä kohtaamisissa ja vuorovaikutustilanteissa. Myönteisiä vuorovaikutussuhteita auttaa luomaan positiivisen pedagogiikan hyödyntäminen, joka tarkoittaa huomion kiinnittämistä erityisesti lapsen vahvuuksiin ja onnistumisiin.  Esiopetustoiminnassa painotamme toiminnallisuutta, leikinomaisuutta ja muita lapsille ominaisia tapoja oppia. Toiminnallisuudella tarkoitamme sitä, että lapset oppivat itse tekemällä, tutkimalla, kokemalla, liikkumalla ja käyttäen kaikkia aisteja vuorovaikutuksessa muiden kanssa. Vapaa ja ohjattu leikki sekä sisällä että ulkona ovat oleellinen osa esiopetusta, ja lapsille tarjotaan mahdollisuus pitkäkestoiseen, keskeytymättömään leikkiin. Pariisinkadun laajoja tiloja hyödynnetään monipuolisesti sekä ohjatussa toiminnassa että leikissä.  Teemme yhteistyötä alueen muiden päiväkotien, koulun, kirjaston, kulttuuri- ja liikuntatoimijoiden sekä muiden mahdollisten tahojen kanssa. Hyödynnämme oppimisympäristönä koko Helsinkiä ja retkeilemme monipuolisesti kohteisiin koko kaupunkiympäristöä ja julkisia liikennevälineitä hyödyntäen. | |
| **Laaja-alainen osaaminen**  Esikoulun toiminta suunnitellaan siten, että kaikki laaja-alaisen osaamisen osa-alueet (ajattelu ja oppiminen; kulttuurinen osaaminen, vuorovaikutus ja ilmaisu; itsestä huolehtiminen ja arjen taidot; monilukutaito ja tieto- ja viestintäteknologinen osaaminen; osallisuus ja vaikuttaminen) huomioidaan toiminnassa.  Esimerkiksi metsäretkellä:   * ajattelu ja oppiminen: luonnon ja ympäristön ihmettely ja itse oivaltaminen * kulttuurinen osaaminen, vuorovaikutus ja ilmaisu: ympäristön arvostaminen, leikki luonnossa, metsä kulttuuriympäristönä * itsestä huolehtiminen ja arjen taidot: turvallinen liikkuminen erilaisissa ympäristöissä * monilukutaito ja tieto- ja viestintäteknologinen osaaminen: retkitoiminnan valokuvaaminen/videokuvaaminen * osallisuus ja vaikuttaminen: lasten omaehtoinen toiminta metsässä, yhdessä valitut leikit   Lasten osallisuus otetaan huomioon kaikessa toiminnassa. Lapsilla on päivittäin mahdollisuus vaikuttaa toiminnan suunnitteluun, toteutukseen ja arviointiin. Turvallisessa ja myönteisessä ilmapiirissä lapset uskaltavat tuoda esille omat ajatuksensa ja mielipiteensä. Tuemme osallisuutta esimerkiksi lasten leikkejä havainnoiden, keskustellen ja kuunnellen, lapsia haastatellen ja yhteisistä asioista äänestäen. Toiminnassa ja oppimisympäristön rakentamisessa lasten ideat, ajatukset ja heille tärkeät asiat tulevat näkyviin. | |
| **Oppimiskokonaisuudet, teemat, projektit**  Toimintamme on eheytettyä eli siinä korostuvat erilaiset teemat ja projektit. Oppimiskokonaisuuksien \*, teemojen ja projektien aiheet nousevat lasten kiinnostuksen kohteista ja ajankohtaisista asioista. Ajankohtaiset tapahtumat ja asiat sidotaan tarkoituksenmukaisesti projekteihin ja oppimiskokonaisuuksiin. Toimintaa suunniteltaessa otetaan huomioon lasten yksilölliset osaamistarpeet. Kasvattajat suunnittelevat, kuinka tiedon- ja taidonalojen tavoitteet toteutuvat toiminnassa.    \* Esiopetuksen oppimiskokonaisuudet ovat ilmaisun monet muodot, kielen rikas maailma, minä ja meidän yhteisömme, tutkin ja toimin ympäristössäni, kasvan ja kehityn. | |
| **Toiminnan dokumentointi ja arviointi**  Toiminnan dokumentoinnissa ja arvioinnissa hyödynnämme   * lapsen esiopetuksen oppimissuunnitelmaa (LEOPS) * lapsilta ja vanhemmilta saatua palautetta * valokuvia, videoita ja kirjallisia muistiinpanoja * lasten taideteoksia ja muita töitä * leikin ja toiminnan havainnointia * lasten haastatteluja * ryhmien omia Instagram-tilejä * tiedotteita perheille   Tuemme lasten itsearviointia esimerkiksi kuvien ja toiminnallisten menetelmien avulla. Omaa toimintaa arvioimme arjessa jatkuvasti sekä säännöllisesti tiimipalavereissa ja päiväkodin yhteisissä kokouksissa. | |
| **Huoltajien osallisuus**  Toiminnasta viestitään huoltajille jokapäiväisten kohtaamisten kautta, sähköpostitse, esikoulun eteisen seinälle kiinnitettävällä viikko-ohjelmalla, sähköpostitse lähetettävillä kuukausikirjeillä ja ryhmien omilla instagram-tileillä.  Vanhempia kannustetaan osallistumaan esiopetuksen toimintaan ja sen suunnitteluun heille itselleen parhaalla tavalla. Vanhempien kanssa keskustellaan heidän toiveistaan ja mielipiteistään paitsi vanhempainilloissa ja LEOPS-keskusteluissa, myös jokapäiväisissä kohtaamisissa. | |
| **Yhteisöllinen oppilashuolto**  Oppilashuolto on lapsen fyysisestä, psyykkisestä ja sosiaalisesta hyvinvoinnista huolehtimista. Oppilashuoltoa toteutetaan ensisijaisesti ennaltaehkäisevänä ja koko esiopetusyksikköä tukevana yhteisöllisenä oppilashuoltona, jolloin vastuu sen toteuttamisesta kuuluu kaikille kasvatusyhteisöissä työskenteleville. Se on osa jokapäiväistä kasvatus- ja opetustyötä ja sen avulla edistetään lasten tervettä ja tasapainoista kasvua ja kehitystä sekä luodaan edellytykset hyvälle oppimiselle.  Oppilashuollon tavoitteena on, että lapsi kokee toimintaympäristön turvalliseksi ja viihtyisäksi, kokee yhteenkuuluvuutta omaan ryhmäänsä, saa huolenpitoa ja ohjausta sekä kannustavaa palautetta päivittäisissä arjen tilanteissa. Toimintakulttuurin osana oleva oppilashuolto ehkäisee lapsen hyvinvointia ja oppimista uhkaavia tekijöitä. Yksi yhteisöllisen oppilashuollon toteuttamisen muoto ovat varhaiskasvatusalueiden oppilashuoltoryhmät, joiden tarkoituksena on seurata, arvioida ja kehittää esiopetusyhteisön- ja ryhmien hyvinvointia.  Yhteisöllisen oppilashuoltotyön rinnalla lasten hyvän kasvun tukena toimii yksilökohtainen oppilashuoltotyö. Yksilökohtaisen oppilashuollon tavoitteena on ennaltaehkäistä tai puuttua yksittäisen lapsen tai perheen pulmalliseen tilanteeseen varhaisessa vaiheessa. Palvelut koostuvat neuvolan terveydenhuolto- ja psykologipalveluista sekä kuraattoripalveluista. Kuraattoripalveluista vastaavat esiopetuksen vastaava kuraattori sekä lapsiperheiden perhetyön sosiaaliohjaajat.  Esiopetus Arabian päiväkodissa on sukupuolisensitiivistä ja erilaisuutta arvostavaa. Mahdolliseen kiusaamiseen puututaan välittömästi ja lasten kanssa keskustellaan kiusaamiseen ja kaveruuteen liittyvistä teemoista. | |
| **Eri kieli- ja kultturitaustaisten lasten suomi toisena kielenä opetuksen järjestelyt, äidinkielen tuki ja tarvittaessa valmistava opetus**  Keskisellä varhaiskasvatusalueella suunnitelmallista suomen kielen opetusta annetaan kaikissa esiopetuksen tilanteissa lapsen opetuksen tarpeet huomioiden. Lisäksi kielen oppimista tuetaan yksilöllisellä opetuksella, mikä mahdollistuu esimerkiksi yksilöllisillä opetushetkillä, pienryhmätoiminnassa, kuvia hyödyntämällä ja monipuolisesti arjen tilanteissa. Opetuksen tavoitteet ja menetelmät suunnitellaan toimintakauden alussa yhteistyössä S2-opettajan kanssa. Opetuksen toteutumista, lapsen suomen kielen oppimista ja lapsen äidinkielen taidon kehittymistä arvioidaan yhdessä vanhempien kanssa LEOPS-keskusteluissa sekä vuoden aikana yhdessä S2-opettajan kanssa.  Kielten ja kulttuurien moninaisuus huomioidaan esimerkiksi lapsiryhmien lauluissa, oppimisympäristön kuvissa ja kirjoituksissa, saduissa ja juhlapyhien vietossa. Katsomuskasvatuksessa otetaan huomioon kaikkien perheiden katsomukset ja tutustutaan katsomuksien moninaisuuteen. | |
| **Yleistä, tehostettua ja erityistä tukea saavien lasten esiopetuksen järjestelyt**  Keskisellä varhaiskasvatusalueella suunnitellaan yhdessä esiopetuksen tehostetun ja erityisen tuen resurssien kohdentaminen toimintakausittain päivähoitoyksiköihin ja niiden ryhmiin lasten tuen tarpeesta lähtien. Tuki suunnitellaan yhdessä vanhempien ja lasta ja perhettä tukevan monialaisen yhteistyöverkoston kanssa ja toteutetaan esiopetusryhmässä pedagogisesti sovituin tavoin. Tuen toteutumista ja lapsen tuen tarvetta arvioidaan LEOPS-keskusteluissa sekä vuoden vaihteen jälkeen yksilöllisessä monialaisessa verkostokeskustelussa, jossa arvioidaan tulevaa koulupolkua ja siellä tarvittavaa tukea. Tehostettua tai erityistä tukea tarvitsevalle lapselle kirjataan esiopetusvuoden aikana pedagoginen arvio (tehostettu tuki) tai pedagoginen selvitys (erityinen tuki) esiopettajan ja ryhmässä toimivan erityislastentarhanopettajan tai kiertävän erityislastentarhanopettajan yhteistyönä.  Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.   * Yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin. * Moniammatilliseen arviointikeskusteluun osallistuvat päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja sekä tarvittaessa suomi toisena kielenä -opettaja, neuvolan terveydenhoitaja tai muu asiantuntija. | |
| **Esiopetuksen ja perusopetuksen välinen yhteistyö** (yhteistoimintasuunnitelma)  Liite 1. | Suunnitelman  päivämäärä  30.10.2019 |
| **Muut yhteistyötahot**  Arabian koulu, Vallilan neuvola, esiopetuksen kuraattori Terhi Hildén, kiertävä varhaiskasvatuksen erityisopettaja Päivi Jormakka, S2-opettaja Päivi Nikkilä | |